Gardar Eide Einarsson
Store norske leksikon,Kunst og estetikk,Bildende kunst,Samtidskunst,Norsk samtidskunst
Gardar Eide Einarsson er en av de mest framtredende norske samtidskunstnerne på 2010-tallet. Einarsson jobber med funnet materiale, bilder og symboler som han konverterer til plakater, fotografi, maleri, video og installasjonsprosjekter. Det han lager blir beskrevet som antiestetisk, politisk og institusjonskritisk i arven etter 1960- og 1970-årenes konseptkunst.
Einarsson har sin utdannelse fra Vestlandets kunstakademi i Bergen 1996–2000, Staatliche Hochschule fur Bildende Künste – Städelschule i Frankfurt 1999–2000 og det uavhengige studioprogrammet ved Whitney-museet i New York fra 2001 til 2003. I tillegg studerte han arkitektur ved Cooper Union School of Architecture i 2002. Forskningsbasert kunst I utstillingen Power has a Fragrence ved Astrup Fearnley Museet i 2011 viste Einarsson et stort antall arbeider med et grafisk, svart-hvitt og trykksaklignende uttrykk. Bildene inneholder provokative tekster og ikonografi som stammer fra amerikanske subkulturer, revolusjonære grupper og gangstermiljøer Einarsson har hentet på internett. Arbeidene hans undersøker ofte makt og hvordan denne kommer til uttrykk i bilder.Dette graffitilignende billedspråket gir assosiasjoner til marginalisert politisk virksomhet, men også til popkunstens appropriasjoner på 60-tallet.Arbeidene til Einarsson har imidlertid et sterkt innslag av slapstick, her kjennetegnet av rennende maling og et upolert utseende. Kritiske kunstprosjekter Einarssons kunst er langt fra enhetlig. Senere utstillinger viser for eksempel et større innslag av farger i både installasjonsarbeider og malerier. Einarssons ulike prosjekter har imidlertid en satirisk og humoristiske undertone som er felles for dem.I likhet med kunstneren Matias Faldbakken, som Einarsson ved flere anledninger har samarbeidet med, synes valg av medier å være underordnet kunstverkenes idé om å undersøke marginale kulturfenomener. Einarsson vier spesielt den mannlige outsideren, myten om den amerikanske cowboy og macho-individet et kritisk blikk.Einarsson og Faldbakken regnes begge som såkalte «nykonseptualister», en kunstretning som i norsk sammenheng har blitt knyttet til galleriet STANDARD (OSLO) i Oslo.Einarsson bor og arbeider i New York og Tokyo. Utstillinger i utvalg 2017: The Violence under the surface, Louisiana museum, København 2013 Festspillutstilling, Bergen Kunsthall, Bergen 2012 Sorry if I got wrong, bur something definitely isn't right, Team Gallery, New York, USA 2012 Gardar Eide Einarsson, Maureen Paley, London, England 2011 Gardar Eide Einarsson, Bonniers Konsthall, Stockholm, Sverige 2010 Power has a Fragrence, Astrup Fearnley Museet, Oslo 2008 No chaos, Damn it!, Standard, Oslo 2008 Whitney Biennial 2008, Whitney Museum, New York, USA 2006 Tokyo Underworld, Nils Stærk Contemporary Art, Køpenhavn, Danmark 2005 Leashed or Confined, Team Gallery, New York, USA 2003 o.u.t.l.a.w. Atle Gerhardsen, Berlin, Tyskland 2000 Momentum- Nordic Festival for Contemporary Art, Moss, Norge 1999 Notes From the Underground, Galleri 21:25, Oslo Utsmykninger i utvalg The Loneliness of the Long Distance Runner, Ås videregående skole, Akershus. Offentlige samlinger i utvalg Astrup Fearnley Museet, Oslo Berkeley Art Museum, Berkeley, USA Los Angeles County Museum of Art, Los Angeles, USA Malmö Konst Museum, Malmö, Sverige Moderna Museet, Stockholm, Sverige Museum of Modern Art, New York, USA Museum für Moderne Kunst, Frankfurt Am Main, Tyskland Museum of Contemporary Art, Los Angeles, USA Nasjonalmuseet for kunst, arkitektur og design, Oslo Les mer i Store norske leksikon norsk kunsthistorie konseptkunst nykonseptualisme Eksterne lenker Kunstnerens fullstendige CV på Galleri Standard Intervju med Gardar Eide Einarsson i magasinet Interview. Einarsson snakker om sitt arbeid i anledning utstilling i Bonniers Konsthall i Stockholm i 2011. Kritisk blikk på begrepet nykonseptualisme" hos Kunstkritikk.no  Intervju med Gardar Eide Einarsson, Louisiana Channel, Februar 2016. Litteratur Øystein Ustvedt, Ny norsk kunst etter 1990, 2011.